Međunarodno umjetničko društvo i akademija
<s>Međunarodno umjetničko društvo i akademija (International Art Society and Academy, Διεθνής Εταιρεία Τέχνης και Ακαδημία) je umjetničko - obrazovno udruženje i akademija koje je 2007. godine u gradu Volosu (Grčka) osnovao grčki klasični gitarista i kompozitor Yorgos Foudolis.</s>

<s>Društvo i akademija svake godine organiziraju niz međunarodnih umjetničkih natjecanja (Interartia, Ithagenia, World Award, World Book Award, Umjetnik godine) izvorno i pretežno u raznim područjima glazbe, ali i u poeziji i književnosti, te plastičnim umjetnostima kao i drugim oblicima umjetničkog izražavanja.</s>

<s>Od svog osnivanja društvo je nagrađivalo i surađivalo s nizom slavnih i zapaženih umjetnika poput glasovite Marthe Argerich dobitnice japanske Premium Imperiale  i 3 nagrade Grammy i koja se smatra "jednom od najvećih pijanistica zabilježene ere", kao i drugim znamenitim umjetnicima i umjetničkim asamblima kao što su Éric Pénicaud, Nobuyuki Tsujii, The Quartetto di Cremona, Peter Bence, Fraguial Francisco Guilherme de Almeida Jesus, Alondra de la Parra, Marco Minnemann, Tolgahan Çoğulu, Sungha Jung, Kupinski Guitar Duo, Silesian Guitar Octet (Šleski gitarski oktet) i mnogim drugima.</s>

<s>Nekoliko je dobitnika nagrada Međunarodnog umjetničkog društva i akademije s područja bivše Jugoslavije.</s><s>Među njima nalazimo imena umjetnika Dr. Daria Cebića (Hrvatska, kompozicija i tambura), Branka Đorđevića (Srbija, harmonika), Pere Šiše (Hrvatska, kompozicija), Trio Balkan Strings (Srbija), Andrijana Kajoševića (Srbija, Video Art), Mirana Vaupotića (Hrvatska, harmonika) 
.</s>

<s>Integralni dio društva je Međunarodna umjetnička akademija koja je u svojoj naravi ispitni odbor i nepfrofitna organizacija "pomoćnog obrazovanja" zasnovana na uzorima iz Velike Britanije i SAD-a.</s><s>Mnogi međunarodno poznati i nagrađivani umjetnici služe kao razni članovi, profesori i počasni profesori poput Małgorzate Chodakowske (Poljska, kiparstvo), Tolgahana Çoğulua (Turska, gitara), Mariosa Joannou Elia (Cipar, kompozicija), Daria Cebića (Hrvatska, muzikologija), Pere Šiše (Hrvatska, kompozicija), Melisse Studdard (SAD, književnost), Dimitrisa P. Kraniotisa (Grčka, poezija), Candice James (Kanada, poezija), Roberta Hagana (Australija, slikarstvo), Nikos
Metaxiotisa (Grčka, fotografija), Mirana Vaupoticha (Hrvatska, dirigiranje) i drugih.</s>

<s>Osnivač društva Yorgos Foudoulis predsjednik je Međunarodnog ispitnog centra Međunarodne umjetničke akademije (Διεθνής Ακαδημία Τέχνης), a ujedno i direktor Ispitnog centra Trinity Collega u Londonu (TCL, utemeljen 1877, pokrovitelj Vojvoda od Kenta).</s>

<s>Osim navedenih natjecanja Međunarodna umjetnička akademija uz potporu Uprave za organizacijski i akademski razvoj Ministarstva obrazovanja Grčke tradicionalno svake godine organizira Svjetsko natjecanje pjesnika "K.P.Kavafis", a u suradnji s konzervatorijom "Foudoulis", "Svjetskim festivalom gitare Volos", "Svjetskim gitarskim orkestrom Volos" i "Svjetskim gitarskim centrom" organizira Svjetsko natjecanje u komponiranju "KITHARA" s naglaskom na gitari (solo gitara, glazbeni ansambli, gitarski ansambli, orkestri itd.).</s>

<s>Izvori</s>

<s>Društva
Umjetnička udruženja</s>

